Lanci restorana u Americi obavezni prikazati kaloričnu vrijednost jela
Nova zakonska regulativa nalaže svim ugostiteljskim lancima  koji imaju petnaest i više restorana bilo gdje u Sjedinjenim Državama da n
U New Yorku je prihvaćen zakon čiji je cilj da njujorčane bolje informiše o kaloričnoj vrijednosti hrane koju jedu u restoranima. Sve lanci restorana će od marta mjeseca biti obavezni prikazati kaloričnu vrijednost jela koje nude. Ovo je samo jedna u nizu zdravstvenih regulativa koje se odnose na njujorške restorane. Više o tome, Page Kollack. Nova regulativa nalaže svim ugostiteljskim lancima koji imaju petnaest i više restorana bilo gdje u Sjedinjenim državama da na jelovnicima i napišu kalorijske vrijednosti jela koje služe. Ovo će obuhvatiti 10% svih restorana u New York-u. Zdravstveni zvaničnici kažu da će kada jednom budu mogli vidjeti ove vrijednosti na jelovniku, ljudi na osnovu toga odlučiti šta će naručiti, i nadaju se da će to pomoći onima koji su bolesno gojazni ili koji ljudima koji imaju dijabetes. Zamjenik direktora zdravstvene agencije, Dr. Mary Bassett zastupa ovo mišljenje: Naše je mišljenje da ljudima treba pomoći da zaštite vlastito zdravlja. 2003. godine je Ministarstvo zdravlja zabranilo pušenje u svim barovima i restoranima. Lee Seinfeld, vlasnik bara: Jako sam bio ljut kada su to zabranili. Znao sam da će to utjecati na promet, kao što je na kraju i utjecalo. Promet je bio jako mali jedno tri-četiri mjeseca, i dalje mi je smanjena prodaja, jer ljudi stoje ispred bara i puše. Otprilike 17% njujorčana puši, što je broj nedovoljan da ubijedi gradske zdravstvene zvaničnike da im dozvole pušenje. Ti isti zdravstveni zvaničnici su 2006. godine zabranili upotrebu kompleksnih masti u svim restoranima u New Yorku. Još jednom Dr. Marry Bassett: Zabranili smo boje koje u sebi sadrže olovo, stavili smo fluorid u vodu, uveli smo zakon po kojem se morate vezati tokom vožnje. Nismo ljudima ostavili na volju da sami izaberu sta je rizično a šta nije. Jelo je rezik koji ljudi ne mogu ocijeniti kada sjednu da jedu bez adekvatne informacije. Mišljenja njujorčana su podijeljena. - Mislim da je to dobro jer nam vlasti pokazuju da brinu o nama. - Meni se to ne svidja jer ja volim mnogo da jedem. - Volim što su zabranili pušenje jer sam ranije dolazio kući iz restorana a moja garderoba je smrdila na dim, a sada lijepo miriše. Taj mi se zakon svidja. - Ja razumijem da nekim ljudima smeta dim i ko zna šta još, ali šta sa nama pušačima. Kada je bila u pitanju zabrana kompleksnih masti, kaže Chuck Hunt iz Ugostiteljskog udruženja, mnogi restorani su dobrovoljno prihvatili prijedlog da takve masti ne koriste. Medjutim zakon koji na to primorava je razljutio vlasnike restorana. Chuck Hunt, Udruženje ugostitelja New York-a: Mi smatramo da je demokratski pristup ovom problemu edukacija, a ne zakoni i regulative. U moje je vrijeme majka bila ta koja vas upućuje na to šta je zdravo a šta nije, a ne država.